Pia Kristensen (DF), 2006-11-24:
De ældre er et højt prioriteret område for Dansk Folkeparti.
Et godt eksempel
M023S15441643KAJE.FM Page 1570
Wednesday, February 7, 2007 12:50 PM er den supplerende pensionsydelse eller ældrechecken, som den kaldes i folkemunde.
, det er pensionister, der ikke har indkomster ud over den sociale pensions grundbeløb og pensionstillæg, det er pensionister, som ikke har været i stand til at spare op til alderdommen, fordi de måske hele deres arbejdsliv har været ansat i lavtlønnede job.
For dem kan tilværelsen være den rene ørkenvandring, og for dem kan enhver ekstraudgift vælte budgettet, når de månedlige udgifter er betalt.
Det er den skinbarlige virkelighed, og den forholder Dansk Folkeparti sig til.
Derfor var det et af vores hovedkrav i finanslovforhandlingerne i år 2002, at der skulle afsættes midler, som skulle gå målrettet til pensionister med meget små indkomster.
Vi var tilfredse med, at det dengang lykkedes os at få afsat 420 mio. kr. til en ældrecheck.
Det var det, der var politisk muligt dengang,
I 2003 blev der afsat 430 mio. kr., og der blev indført en bundfradrag på 1.500 kr., og samtidig blev ældreydelsen permanentgjort.
I forbindelse med jobpakken, som regeringen præsenterede i foråret 2004, lykkedes det for Dansk Folkeparti at få afgørende indflydelse på udmøntningen af en pulje på 570 mio. kr.
Det betød, at målgruppen blev udvidet, så flere pensionister ville modtage ydelsens fulde beløb, og vi sikrede, at flere pensionister med beskedne indkomster fik en indkomstfremgang.
Der blev dermed lagt op til en central forbedring af den daværende ordning, og der blev rådet bod på svaghederne ved den tidligere ældreydelse.
Da vi så forhandlede finanslov i 2004, blev den supplerende ydelse forhøjet med 1.000 kr. årligt, og samtidig blev indtægtsreguleringen lempet, så den supplerende ydelse udbetales afhængigt af den personlige tillægsprocent.
Forslaget, vi behandler i dag, er en del af finanslovaftalen for 2007 mellem regeringen og Dansk Folkeparti, og formålet med forslaget er endnu en gang at forbedre de økonomiske forhold for modtagere af den supplerende pensionsydelse.
For det første hæves maksimumsbeløbet for en supplerende pensionsydelse til 7.600 kr. i 2007.
Det svarer altså til en stigning på 1.300 kr. i forhold til 2006.
For det andet ændres boligstøtteloven, så ydelsen ikke længere indgår i grundlaget for indkomstregulering af boligstøtte.
Det handlede også om forbedring af ældrechecken.
Dengang var det fru Grete Schødts, der var ordfører for Socialdemokratiet, og dengang sagde fru Grete Schødts: »Det er 3 år siden, ældrechecken blev født, og det er så fjerde gang, Dansk Folkeparti forsøger at få indflydelse på folkepensionisternes økonomiske vilkår.
Måske kommer der også en femte gang og en sjette gang, hvad ved jeg.
Men handlinger bliver nødvendigvis ikke bedre af, at de har et par år på bagen, eller at man gentager dem.«
Jeg synes faktisk, at det her lovforslag er et af tidens eksempler på, at det kan betale sig at være vedholdende.
Endnu en gang er det lykkedes os at lave en aftale med regeringen, som forbedrer forholdene for de vanskeligst stillede pensionister, og det er Dansk Folkeparti meget, meget tilfreds med.